OpenLLM-France/wikimedia huggingface dataset:
# Legends of the Fall

Legends of the Fall (euskaraz Udazken Kondairak) 1994ko Edward Zwick estatubatuar zinema zuzendariaren maitasun drama filma bat da. Jim Harrison idazlearen Legends of the Fall eleberrian oinarritua dago. Bertan, Brad Pitt, Anthony Hopkins, Aidan Quinn, Julia Ormond eta Henry Thomas aktoreek antzeztu zuten.
Ingelesezko jatorrizko filmaren bertsioak nahiz eleberriak kornubierazko zenbait hitz edo esamolde ditu, Ludlows kolonela Kornuallesko etorkina naitzen.
filmak hiru Oscar Sarietarako izendapena jaso zuen, azkenik bakarra irabaziz: Argazkigintza onenaren Oscar Saria (John Toll).

## Argumentua

Ludlow kolonela (Anthony Hopkins) amerindiarren aldeko kausarekin bat egindako kornuallestar militar ausart bat izan zen. Behin garaitu zutelarik, Armada laga eta Montanako arrantxo batera bizitzera joan zen. Han bere hiru semeak hazi ziren: Alfred, esanekoa eta arduratsua; Tristan (Brad Pitt), menderagaitz eta abenturazalea; eta Samuel, gazteena, idealista hutsa. Hiru anaiak elkarren artean oso lagunak dira, baina Lehen Mundu Gerraren hastapenak denen bizitzak erabat aldatuko ditu. Denak elkar topatu ziren azken aldia Samuelek bere neskalaguna Susannah (Julia Ormond) familia harrituari aurkeztu zionean izan zen. Neska erakargarriak laister egin zen anaien eta aitaren adiskide, Alfred eta Tristan haretaz maitemintzeraino. Txarrena gertatu litekeena pentsatuz, Tristan Susannahengandik urruntzea erabakitzen du. Hori lortzeko asmoz, munduan barna bidaiatuko du, betiere Samuel anai txiki eta maitatuaren heriotza nahiz bere maitasun debekatua ahaztu asmoz emozio berrien bila.

## Aktoreak

* Brad Pitt: Tristan Ludlow
* Anthony Hopkins: William Ludlow kolonela
* Aidan Quinn: Alfred Ludlow
* Julia Ormond: Susannah Fincannon-Ludlow
* Henry Thomas: Samuel Ludlow
* Karina Lombard: Isabel "Isabel II.a" Decker/Isabel Decker Ludlow
* Sekwan Auger: Isabel II.a Decker neskatoa
* Gordon Tootoosis: One Stab
* Christina Pickles: Isabel Ludlow
* Paul Desmond: Decker
* Tantoo Cardinal: Pet Decker
* Robert Wisden: John T. O'Banion
* John Novak: James O'Banion
* Kenneth Welsh: Tynert sheriffa
* Bart the Bear: Hartza

## Kanpo estekak

* Legends of the Fall filmaren IMDBko fitxa irakurgai (Ingelesez)
* Datuak: Q913324
# Magreb

Magreb المغرب Al-Magrib arabierazko hitzaren euskarazko moldaketa da eta eguzkia etzaten den lekua edo sartaldea esan nahi du, arabiar munduaren mendebaldeko zatia da. Ekialdeko zatiak Mashreq edo sortalde du izena.

## Izena

Marokok arabieraz Al-Magrib edo Al-Magrib al-Aqsà du izena. Horrexegatik Magreb Marokotik bereizteko, batzuetan eskualdeari "Magreb Handia" zioten. Amazig abertzaleek, ostera, ez dute Magreb hitza erabiltzen baizik eta Tamazgha.

## Geografia
### Fisikoa

Ohituraz Magreb Iparraldeko Afrikako eskualdea izan da, Maroko, Tunisia eta Aljeriak osatuta, nahiz eta gaur egun Mauritania, Mendebaldeko Sahara eta Libia ere eskualdean kokatuak izan diren. Hala ere, Libia, geografikoki eta kulturalki, Mashreq eta Magreb arteko zubia izan da.
Magrebek Mediterraneo itsasoa du iparraldean, Ozeano Atlantikoa mendebaldean eta Sahara hegoaldean. Bere mendebaldean Atlas mendiak daude.

### Giza-geografia

Gaur egun Magreb osatzen duten bost estatuek 87.056.145 biztanle dituzte.
Magrebeko bertoko biztanleak amazigak ("berbereak") ziren. Baina, VII. mendean, arabiar munduaren hedapenak eskualdea arabiartu zuen. Gero Otomandar Inperioa, Frantzia, Espainia eta Italiaren okupazioek ere bere eragina izan dute eskualdean.

### Hizkuntzak

Gaur egun biztanle gehienek arabieraz egiten dute, nahiz eta amazigak amazigeraz egin.

### Erlijioa

Eskualdeko erlijio gehiengoduna Islam sunitarra da, ohikune maliki erabiltzen duena. Badaude gutxiengo batzuk ere: Aljeriako basamortuan kharijiarrak, Marokon judu komunitateak eta zenbait kristau Aljerian.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Ikus, gainera

* Magreb Arabiarraren Batasuna
* Arabiar mundua
* Mashreq
* Iparraldeko Afrika
* Afrika iparraldeko espainiar subiranotasuneko lurrak
* Afrikako geografia

## Kanpo estekak

* Datuak: Q28227
* Multimedia: Maghreb / Q28227
# Zipi eta Zape eta kapitainaren irla

Zipi eta Zape eta kapitainaren irla (gaztelaniaz: Zipi y Zape y la isla del capitán) 2016. urtean eginiko filma da, Oskar Santosek zuzenduta. José Escobarrek sortutako Zipi eta Zape marrazkietan oinarrituta, benetako irudizko filma da. Zipi & Zape eta kanikaren kluba filmaren sekuela da bigarren hau, baina istorio erabat ezberdina ardatz hartuta.

## Sinopsia

Oharra: Atal honek istorio osoa edo amaiera argitzen du.
Gabonak iritsi dira eta Zipik eta Zapek bihurrikeria handi bat egin dute. Oraingoan, gainera, oporrik gabe utzi dituzte euren gurasoek eta haiek kontrolpean izan nahian beraiekin itsas bidaia aspergarri batera eraman dituzte. Beren gozamenerako, ordea, helmuga, urruneko irla bat da. Ekaitz beldurgarri batek Pam andereñoaren luxuzko etxean geldialdia egitea behartuko die, zeinetan ume eta familiei araurik gabeko paradisuaz gozatzeko aukera eskaintzen dien. Pipi, Maqui eta Flequiren laguntzarekin, beraien gurasoen desagertzeak isla misteriotsuan bizi diren biztanleak gordetzen duten sekretuarekin zerikusia duela konturatuko dira.

## Aktoreak

* Teo Planell: Zipi
* Toni Gómez: Zape
* Elena Anaya: Pam andereñoa
* Iria Castellano: Flequi
* Máximo Pastor: Maqui
* Ana Blanco de Córdova: Pipi
* Fermí Reixach: Jaime
* Jorge Bosch: Aita
* Carolina Lapausa: Ama
* Goizalde Núñez: Enriqueta ahizpa
* Juan Codina: Salomón

## Erreferentziak

* ↑ EiTB. (2016/07/12). ‘Zipi eta Zape eta kapitainaren irla’, uztailaren 21ean, Donostian. .
* ↑ Zineuskadi

## Kanpo estekak

* Artikulua imdb.com
* Datuak: Q26304735
# Zipi & Zape eta kanikaren kluba

Zipi & Zape eta kanikaren kluba 2013. urtean eginiko filma da, Oskar Santosek zuzenduta. José Escobarrek sortutako Zipi eta Zape marrazkietan oinarrituta, benetako irudizko filma da. 2016an sekuela bat grabatu zuten, Zipi eta zape eta kapitainaren irla izenekoa.

## Sinopsia

Oharra: Atal honek istorio osoa edo amaiera argitzen du.
Zipi eta Zape Esperanza hezkuntza-zentrora bidali dituzte. Laster, eskola baino kartzela dela ohartuko dute: jolastea debekaturik dago. Baina, bere bihurrikeriei esker abentura bat biziko dira.

## Aktoreak

* Raúl Rivas: Zipi
* Daniel Cerezo: Zape
* Javier Gutiérrez: Falconetti
* Marcos Ruíz: Microbio "Micro"
* Claudia Vega: Matilde
* Fran García: Filo
* Christian Mulas: Heidi
* Javier Cifrián: GriGrillo
* Álex Angulo: Sebastián Esper
* Aníbal Tártalo: Piojo
* Alberto López: PeloCohete
* Joseba Apaolaza: Falconettiren aita
* Iñake Irastorza: liburuzaina
* Santi Ugalde: irakaslea

## Kanpo estekak

* Datuak: Q17104642
# Kabilia

Kabilia (amazigeraz: Tamurt n Leqbayel, euskaraz kabiliarren lurraldea, amazig leinuen herria edo Tamurt Idurar, "mendien lurraldea") iparraldeko Aljeriako eskualdea da, ekialdeko Atlas mendietako parte handiena osatutakoa, Mediterraneo itsasotik gertu. Bertan Gouraya eta Djurdjura natura parkeak daude.

## Kabiliako eskualdeak

* Kabilia Handia edo Djurjurako Kabilia: Soumago uadiaren ibarrak mugatzen du hegoaldetik eta ekialdetik.
* Kabilia Txikia : Bugiako eskualdeko barnealdeak, Bibans mendikatearen erdiko eta ekialdeko parteak, Gergour-ko mendiek eta Babor mendikateak osatzen dute.
* Collo-ko Kabilia: Numidia mendikatearen iparraldean hedatzen da, Cavallo lurmuturraren eta Storako golkoaren artean.
* Ekialdeko Kabilia: Edouko mendiek eta Bonako lur lauak inguratzen dituzten mendiek osatua.

## Biztanleak

Kabiliako biztanleak amazig leinukoak dira baina arabiarrekin nahastu dira mendeetan zehar. Haien hizkuntza eta ohiturak Kabilia Handian baino ez dute bizirik iraun. Zaharren batzordeak gobernatzen ditu Kabiliako herriak, eta emakumeak, gizonen lege eskubide berberak izan arren, behe mailakotzat hartuak dira familiako kideen artean. Kabiliarren %25 Aljerreko eskualdean bizi dira.

## Historia

Antzinako erromatarrek eta turkiarrek ezin izan dituzte inoiz menderatu Kabilia Handiko amazigak; halaber, amazigek gogor egin zioten frantsesen konkistari, baina Randon mariskal frantsesak lurraldea hartu eta Fort-Napoleon gotorlekua eraiki zuen 1857an. 1871n Kabilia Handiko amazigak frantses kolonoen kontra matxinatu ziren, eta 1955eko matxinadaren bultzatzaile gartsuenak izan ziren halaber. Aljeriako gobernuari aurre egin zioten 1936-65 bitarteko urteetan. 1992an eskualdean gatazka zibil odoltsua piztu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Mohamed Dahmani, Economie et Société en Grande Kabylie (Aljer: Office des Publications Universitaires, 1987)
* ↑ «Amnistia planaren galdeketan istiluak izan dira Kabilian» Berria 2005-09-30.

## Ikus, gainera

* Kabiliera

## Kanpo estekak

* Datuak: Q46178
* Multimedia: Kabylia / Q46178
# Wilbur Wants to Kill Himself

Wilbur Wants to Kill Himself (euskaraz: «Wilburrek Bere Buruaz Beste Egin Nahi Du») 2002ko Lone Scherfig daniarrak zuzendutako drama eta komedia bat da. Jamie Sives, Adrian Rawlins, Shirley Henderson, Lisa McKinlay, Mads Mikkelsen eta Julia Davis aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Eskozia, Glasgow, Wilbur (Jamie Sives) bere buruaz beste egiten saiatu da, baina ez du lortu. Erakarpen ahalmen handia, bereziki emakumeen artean, grazia eta xarma izan arren, ez du bere izaera ezkorra alboratzea lortzen. Haren anaia txikia, Harbour (Adrian Rawlins), aldiz, Wilbur zoriontsu egin nahi duen izaera baikor amaigabeko gizasemea da. Biak hirian bizi dira eta elkarrekin batera beren aitarengandik heredatutako liburudenda baten jabe eta langileak dira. Harbourrek liburudendako bezeroa den Alice (Shirley Henderson) izeneko emakume gaztea eta Mary (Lisa McKinlay) neskatoaren ama ezagutu eta Alicekin ezkonduko da. Mary neskato idealistak Wilburren estimua bereganatu eta haren bizitza salbatzeaz gain bizitzan bakea topatzen lagunduko dio.

## Aktoreak

* Jamie Sives: Wilbur
* Adrian Rawlins: Harbour
* Shirley Henderson: Alice
* Lisa McKinlay: Mary
* Mads Mikkelsen: Horst
* Julia Davis: Moira
* Susan Vidler: Sophie
* Jonah Burgess: Steve

## Kanpo estekak

* IMDBko fitxa irakurgai (Ingelesez)
* Datuak: Q117378
# 1106
## Jaiotzak

* Urria – Alexio Komneno, Bizantziar Inperioko enperadorekidea (h. 1142).
* Minamoto no Yorimasa, Minamoto klaneko samuraia eta klaneko armaden burua (h. 1180).

## Heriotzak

* Abuztuaren 4a – Minamoto no Yoshiie, Minamoto klaneko samurai japoniarra (j. 1039).
* Abuztuaren 7a – Henrike IV.a, Germaniako Erromatar Inperio Santuko enperadorea (j. 1050).
* Yusuf ibn Tashfin, amazig jatorriko agintari almorabidea.

## Kanpo estekak

* Datuak: Q19508
* Multimedia: 1106 / Q19508
# Lust for Life (filma)

Lust for Life (euskaraz Bizitzeko griña) 1956ko filma da, Vincente Minnelli estatubatuar zinemagileak zuzendutakoa, Vincent van Gogh herberetar margolariaren bizitzan oinarriturik dagoena. Irving Stone idazlearen izen bereko eleberriaren egokitzapena da. Kirk Douglas, James Donald, with Pamela Brown, Everett Sloane eta Anthony Quinn izan ziren antzezle nagusiak.
Vincente Minnelliren mundu bisualak aukera aparta topatu zuen Irving Stoneren nobela mardulean, haren kolorearen teoriak islatzeko. Kirk Douglasek dramako gizonezko aktore onenaren Urrezko Globoa irabazi zuen, eta Anthony Quinnek taldeko gizonezko aktore onenaren Oscarra

## Argumentua

Oharra: Atal honek istorio osoa edo amaiera argitzen du.
Bizitzaz etsita zegoen gizon baten erretratu gogorra egin zuen Minnellik. Gaztaroan erlijioarekin lotura handia izan zuen Vincent van Goghek (Kirk Douglas), eta Belgikako meatze-eskualdeetako txiroen artean predikatzen ibili zen. Parisko inpresionistak ezagutu ondoren, Herbehereetako nekazarien eguneroko eginkizunak margotu zituen. Amodio eta adiskidetasun harreman ezegonkorrak izan zituen eta, gorabeherez beteriko bizitzan, Theo anaia beti izan zuen ondoan, bai babes emozionala ematen, bai diruz laguntzen.
Parisen, Herbehereetan eta Arlesen, hainbat margolariekin izan zuen harremana Vicentek: Seuratekin, Monetekin, Pisarrorekin, eta lagunik onenetakoa izan zuen Paul Gauguinekin (Anthony Quinn). Beti ere, atmosferako gertakarietan, argian, eguzkian, haizean eta izarretan eduki zuen eragin nagusia, kolore bizkorrekin eta pintzelkada lodi eta uhindunekin adierazia.

## Aktoreak

* Kirk Douglas: Vincent Van Gogh
* Anthony Quinn: Paul Gauguin
* James Donald: Theo Van Gogh
* Pamela Brown: Christine
* Everett Sloane: Gachet doktorea
* David Bond : Georges Seurat
* Laurence Naismith: Bosman doktorea
* Isobel Elsom: Madame Stricker
* Niall MacGinnis: Roulin
* Noel Purcell: Anton Mauve
* Henry Daniell: Theodorus Van Gogh
* Madge Kennedy: Anna Cornelia Van Gogh
* Jill Bennett: Willemien
* Lionel Jeffries: Peyron doktorea

## Sariak
### Irabaziak

* 1957: Gizonezko bigarren aktore onenaren Oscar Saria: Anthony Quinn (nahiz eta filmean 9 minutuz bakarrik agertu)
* 1957: Aktore onenaren Urrezko Globoa - Drama: Kirk Douglas

### Izendapenak

* 1957: Gizonezko aktore onenaren Oscar Saria: Kirk Douglas
* 1957: Egokitutako gidoi onenaren Oscar Saria: Norman Corwin
* 1957: Zuzendaritza artistiko onenaren Oscar Saria: Cedric Gibbons, Hans Peters, E. Preston Ames, Edwin B. Willis eta F. Keogh Gleason
* 1957: Filma onenaren Urrezko Globoa - Drama
* 1957: Zuzendari onenaren Urrezko Globoa: Vincente Minnelli
* 1957: Bigarren aktore onenaren Urrezko Globoa: Anthony Quinn

## Erreferentziak

* 1 2 Gostin, Andres. El loco de pelo rojo. Euskaldunon Egunkaria, 1992ko urtarrilak 3, CC BY-SA 4.0, berria.eus (Noiz kontsultatua: 2022-4-19).

## Kanpo estekak

* Lust for Life, imdb.com
* Datuak: Q1423854
* Multimedia: Lust for Life (film) / Q1423854
# All the Brothers Were Valiant (1953ko filma)

All the Brothers Were Valiant 1953ko filma da, Richard Thorpek zuzendutakoa, Ben Ames Williams idazlearen izen bereko eleberrian oinarrituta. Antzezle nagusiak hauexek izan ziren: Robert Taylor, Stewart Granger, Ann Blyth eta Betta St. John. Aurretiaz beste film bik istorio bera jasoa zuten, 1923ko bertsio isila batak -galdutzat jo denak- eta 1928ko Across To Singapore delakoak. Koloretako argazki onenaren Oscar sarietarako izendatua izan zen.

## Argumentua

* Oharra: Atal honek istorio osoa edo amaiera argitzen du.
Baleak ehizatzen dituen familia bateko anaia bik (Taylorrek eta Grangerrek) neskato beraren atzetik jardungo dute (Blyth). Anaietako bat itsasoan desagertutzat jo ostean, neskatoa bestearekin ezkonduko da; ez zen, ordea, hil eta berriro agertzean bien arteko liskarra sortuko da. Tartean abenturak, bata bestearen atzetik.

## Kanpo estekak

* (Ingelesez) Filma IMDB atarian
* Datuak: Q2760036
# The Brothers Karamazov (1958ko filma)

The Brothers Karamazov 1958ko Richard Brooks estatubatuar zinema zuzendariaren filma da, Fedor Dostoievskiren Karamazov anaiak eleberrian oinarrituta.

## Argumentua

Oharra: Atal honek istorio osoa edo amaiera argitzen du.
Fiodor Karamazov zeken aberats eta libertinoa da. Lau seme ditu: Dimitri, zaharrena, armadako ofiziala da eta Katya neskatila aberats eta ederrarekin ezkontzera doa; Ivan, ilusioa galdu duen intelektuala da; Alexey, gazteena, fede izugarria duen monjea da; laugarren semea, Smerdyakov, ez da legitimoa.

## Aktoreak

* Yul Brynner: Dmitri Karamazov
* Maria Schell: Agrafena Aleksandrovna Svetlova
* Claire Bloom: Katerina "Katia" Ivanovna Verkhovtseva
* Lee J. Cobb: Fiodor Karamazov
* Albert Salmi: Smerdiakov
* William Shatner: Aleksei "Alioxa" Fiodorovitx Karamazov
* Richard Basehart: Ivan Karamazov

## Erreferentziak

* ↑ www.sansebastianfestival.com

## Kanpo estekak

* Datuak: Q369028
* Multimedia: The Brothers Karamazov (1958 film) / Q369028
# Seven Brides for Seven Brothers

Seven Brides for Seven Brothers (euskaraz Zazpi anaia zazpi emaztegairentzat) 1954ko Stanley Donen estatubatuar zinema zuzendariaren musikal film bat da. Stephen Vincent Benét idazlearen The Sobbin' Women istorio laburrean oinarritua dago, hura era berean Erromatar mitologiako Sabinen bahiketa izeneko kondairan oinarritua dagoelarik.
Bost Oscar Saritarako izendapen jaso zituen, bakarra irabaziz: Jatorrizko soinu banda onenaren Oscar Saria (Adolph Deutsch eta Saul Chaplin), BAFTA Sari baterako izendapena ere jaso zuen.

## Argumentua

Oharra: Atal honek istorio osoa edo amaiera argitzen du.
XIX. mendea, AEB, Oregon. Basogintza eta zuhaitz mozketan lan egiten duten zazpi Pontipee anaia basatietako zaharrena, Adam (Howard Keel) herrian ezagutu duen Milly (Jane Powell) emaztegai ederrarekin ezkondu eta gainontzeko anaiekin batera etxolan bizitzen jartzea erabakiko du. Hura ikusirik, gainontzeko anaiek ere herrira jeitsi eta bakoitzak emaztegai bana lortzeko erabaki irmoa hartuko dute.

## Aktoreak

Zazpi anaiak eta emaztegaiak:
* Howard Keel (Adam) eta Jane Powell (Milly).
* Jeff Richards (Benjamin) eta Julie Newmar (Dorcas).
* Matt Mattox (Caleb) eta Ruta Lee (Ruth).
* Marc Platt (Daniel) eta Norma Doggett (Martha).
* Jacques d'Amboise (Ephraim) eta Virginia Gibson (Liza).
* Tommy Rall (Flor (Florindo) eta Betty Carr (Sarah).
* Russ Tamblyn (Gideon) eta Nancy Kilgas (Alice).

## Kanpo estekak

* Seven Brides for Seven Brothers filmaren IMDBko fitxa irakurgai (Ingelesez)
* Datuak: Q662679
* Multimedia: Seven Brides for Seven Brothers / Q662679
# Kaleko Legea (filma)

    Artikulu hau Filmari buruzkoa da; beste esanahietarako, ikus «Kaleko Legea».
Kaleko Legea (ingelesez Rumble Fish) 1983ko Francis Ford Coppola estatubatuar zinema zuzendari, ekoizle eta gidoigileak zuzendu, ekoitzi eta idatzitako drama film bat da. 1975eko Susan Eloise Hinton estatubatuar idazlearen izenburu berdineko eleberrian oinarritua dago. Matt Dillon, Mickey Rourke, Vincent Spano, Diane Lane, Diana Scarwid, Nicolas Cage eta Dennis Hopper aktoreek antzeztu zuten.
1984ko Donostiako Zinemaldian Film onenaren Urrezko Maskorra irabazi zuen.

## Argumentua

Oharra: Atal honek istorio osoa edo amaiera argitzen du.
AEB, Oklahoma, Tulsa. Rusty James (Matt Dillon), hiriko kaleetan bere anai nagusiaren ospe handiaren itzalpean hazi izan den nerabea da, «Motordun Mutil» (Mickey Rourke) 21 urtetako mutil enigmatiko eta karismatikoa. Rusty Jamesek bere anaia bezalakoa izan eta iraganeko gazte taldeen garaira itzultzearekin amets egiten du, alegia, «Motordun Mutila» kaleetako jaun eta jabe zen garaia. Bost urtez «Motordun Mutila» kanpoan egon ondoren, itzuli egin da. Beren amari buruzko zenbait sekretu azaldu ondoren, bi anaiek beren bizitzak behin betiko aldatu ala ahaleginean hiltzea erabakiko dute.

## Aktoreak

* Matt Dillon: Rusty James:
* Mickey Rourke: Motordun Mutila
* Diane Lane: Patty
* Vincent Spano: Steve
* Nicolas Cage: Smokey
* Dennis Hopper: Aita
* Diana Scarwid: Cassandra
* Chris Penn: B.J. Jackson
* Laurence Fishburne: Midget
* William Smith: Patterson polizia
* Glenn Withrow: Biff Wilcox
* Tom Waits: Benny
* Sofia Coppola: Donna
* Michael Higgins: Harrigan jauna
* S. E. Hinton: Emagaldua

## Liburua

* Kaleko Legea (Susan Eloise Hinton, 1975. Joxemari Iturraldek euskaratua)

## Ereferentziak

* ↑ Kaleko Legea, S. E. Hinton. Euskaratutako liburuaren izenburua. Joxemari Iturralde, [[Elkar

## Kanpo estekak

* Rumble Fish filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q845102
# Step Brothers (filma)

Step Brothers (euskaraz Anai Ordeak), 2008ko Adam McKay estatubatuar zinema zuzendarial zuzendutako komedia film bat da. Will Ferrell, John C. Reilly, Richard Jenkins, Mary Steenburgen, Adam Scott eta Kathryn Hahn aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Nahiz eta Brennan Huffek (Will Ferrell) ia berrogei urte izan, Nancy (Mary Steenburgen) amarekin bizi eta aldi baterako erdipurdiko lanak lortzearekin konformatzen da. Dale Doback (John C. Reilly) berrogei urteko langabetua ere Robert (Richard Jenkins) aitarekin bizi da. Nancy eta Robert elkar ezagutu, maitemindu eta ezkontzean, beren bi seme ganoragabeak gurasoekin batera elkarrekin bizitzera derrigortuak egongo dira, baina orduraerte bizitako bizimodu erosoa eta beren berekoikeria, narzisimoa eta alferkeriaren ondorioz beren gurasoen harremanarentzat oztopo bilakatuko den lehia ero eta barregarri bizi bati ekingo diote.

## Aktoreak

* Will Ferrell: Brennan Huff
** Bryce Hurless: Brennan Huff gaztea
* John C. Reilly: Dale Doback
* Richard Jenkins: Robert Doback
* Mary Steenburgen: Nancy Huff-Doback
* Adam Scott: Derek Huff
** Dmitri Schuyler-Linch: Derek Huff gaztea
* Kathryn Hahn: Alice Huff, Dereken emaztea
* Andrea Savage: Denise
* Rob Riggle: Randy
* Logan Manus: Chris Gardocki
* Lurie Poston: Tommy
* Elizabeth Yozamp: Tiffany
* Travis T. Flory: Redheaded Kid
* Ken Jeong: Enplegu Bulegoko agentea
* Wayne Federman: Don
* Abigail Wagner: Erica
* Carli Coleman eta Brandon T. Webb: Lehenengo etxe erosleak
* Phil LaMarr: Bigarrengo etxe erosleak
* Matt Walsh: Mozkor Enpresako tipoa
* Seth Rogen: Kirol managerra
* Gillian Vigman: Pam
* Horatio Sanz: "Uptown Girl" taldeko ahots nagusia, soilik 1980ko hamarkadako Billy Joelen talde imitatzailea

## Kanpo estekak

* IMDBko fitxa irakurgai (Ingelesez)
* Datuak: Q1345077
# Idoia Garzes

Idoia Garzes Aldazabal (Lasarte-Oria, Gipuzkoa, 1973) gipuzkoar kazetari eta idazlea da. 2019an XXXVII. Xabier Lizardi saria irabazi zuen Hari single bat lanarekin. Urte berean ere, Augustin Zubikarai saria irabazi zuen Mendiko gaitza eleberriagatik.

## Liburuak
### Haur eta gazte literatura

* Dei galdu bat (2004, Elkar)
* Kukuaren kantua (2022, Elkar)

### Narrazioa

* Hari single bat (2019, Erein)

### Eleberria

* Mendiko gaitza (2020, Elkar)

## Erreferentziak

* ↑ Urbieta Arruti, Amaia. (2019-04-30). «Idoia Garzes eta Maite Arruti saritu dituzte 37. Lizardi Sariketan» Zarauzko Hitza (Noiz kontsultatua: 2020-11-27).
* ↑ «Idoia Garzesek irabazi du Augustin Zubikarai saria» Berria 2019-11-07 (Noiz kontsultatua: 2020-11-27).
* ↑ «dei galdu bat. Idoia Garzes. Elkar.eus» www.elkar.eus (Noiz kontsultatua: 2025-02-06).
* 1 2 «elkar online liburu denda: liburua, musika, DVD/ZINEMA, multimedia, jolasak, ebook. Erosi liburuak konfiantzazko liburu dendetan» www.elkar.eus (Noiz kontsultatua: 2023-12-15).
* ↑ www.funtsak.com, Funtsak-Diseño y Programación Web-. «Hari single bat - Idoia Garzes Aldazabal» www.txalaparta.eus (Noiz kontsultatua: 2023-12-15).
* Datuak: Q63407370
* Multimedia: Idoia Garzes / Q63407370
# Andreas Klöden

Andreas Klöden (Mittweida, Saxonia, 1975eko ekainaren 22a) txirrindulari alemaniarra da.

## Taldeak

* Telekom (1998-2006).
* Astana (2007-2009).
* Team Radio Shack (2010-2013).

## Palmaresa

1996 2006
* 3. 23 urtez azpiko erlojupeko mundu txapelketan
1998
* Normandiako Tourreko etapa bat.
1999
* Algarveko Itzuliko etapa bat.
2000
* Paris-Niza eta etapa bat.
* Euskal Herriko Itzulia eta etapa bat.
* Bakearen Lasterketako etapa bat.
2004
* Alemaniako errepide txirrindularitzako txapelketa.
* 2. Frantziako Tourrean
* 2. Bavariako Itzulian
2005
* Bavariako Itzuliko etapa bat.
2006
* Regio-Tour eta etapa bat.
* 2. Frantziako Tourrean.
2007
* Tirreno-Adriatikoa.
* Sartheko zirkuitua eta etapa bat.
2008
* Romandiako Tourra eta etapa bat.
2009
* Tirreno-Adriatikoko etapa bat.
* Trentinoko Giroko etapa bat.
* 5. Frantziako Tourrean.
2011
* Paris-Nizako etapa bat.
* Nazioarteko Kriteriumeko etapa bat.
* Euskal Herriko Itzulia.
* Trentinoko Giroko etapa bat.

## Sailkapen orokorra Itzuli Handietan

| Itzuli Handia | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 |
| Italiako Giroa | — | — | — | — | — | — | — | — | — | — | UT | — | — | — | — | — |
| Frantziako Tourra | — | — | — | 26. | — | UT | 2. | UT | 2. | UT | — | 5. | 13. | UT | 11. | 30. |
| Espainiako Vuelta | UT | 62. | UT | — | UT | — | — | — | — | — | 20. | — | — | UT | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

Andreas Klöden - ProCyclingStats
* Datuak: Q157917
* Multimedia: Andreas Klöden / Q157917